**დარჩი ჰესის გადამცემი ხაზის დაპროექტება და მშენებლობა**

სატენდერო პაკეტი მოიცავს:

ტენდერში მონაწილეობის წესები/ მოთხოვნას განფასებაზე

გაუთქმელობის შეთანხმება

დანართი №1 ტექნიკური დავალება

დანართი №2 განფასების ფორმა

დანართი №3 კონტრაქტორის მართვის გეგმა

თარითი: 26 აპრილი 2021

**2021**

# დარჩი ჰესის გადამცემი ხაზის პროექტის მომზადება და სამუშაოების წარმოება

სარჩევი

[*დარჩი ჰესის გადამცემი ხაზის პროექტის მომზადება და სამუშაოების წარმოება* 1](#_Toc70337536)

[1) შესავალი 2](#_Toc70337537)

[2) ზოგადი პირობები 2](#_Toc70337538)

[3) მითითებები ტენდერში მონაწილეთათვის 3](#_Toc70337539)

[4) კომუნიკაცია და ინფორმაციის მოთხოვნა 3](#_Toc70337540)

[5) სატენდერო წინადადების ფორმატი 3](#_Toc70337541)

[6) მომსახურების ზოგადი აღწერა 4](#_Toc70337542)

[7) გეგმა-გრაფიკი/შესრულების ვადები 5](#_Toc70337543)

[8) საგარანტიო პირობები 5](#_Toc70337544)

[9) ქვეკონტრაქტორი 6](#_Toc70337545)

[10) კომერციული წინადადება 6](#_Toc70337546)

[11) შეფასების პროცესი 7](#_Toc70337547)

[12) დამატება ცვლილება 8](#_Toc70337548)

[13) კონტრაქტორის მართვის გეგმა, შრომის უსაფრთხოების და დასაქმებული პერსონალის ქცევის სტანდარტები. 8](#_Toc70337549)

[14) სამუშაო ხარისხის კონტროლი და ზედამხედველობა 9](#_Toc70337550)

[15) დოკუმენტაცია და კონფიდენციალურობა 9](#_Toc70337551)

[16) სამუშაოების შესრულების გარანტია, პროექტის და სამუშაოების დაზღვევა, საგარანტიო პირობების შესრულების ვალდებულება/გარანტია 9](#_Toc70337552)

[17) დამატებითი მოთხოვნები 10](#_Toc70337553)

# შესავალი

შპს დარჩი (ს/კ) 406107047 (შემდგომში “დამკვეთი”) აცხადებს ტენდერს ტექნიკური და კომერციული წინადადების მისაღებად (შემდგომში „სატენდერო წინადადება”) ტენდერში მონაწილეებისგან (შემდგომში “პრეტენდენტი ”) დარჩი ჰესის გადამცემი ხაზის დაპროექტებასა და მშენებლობაზე.

# ზოგადი პირობები

1) დამკვეთი უფლებამოსილი მიიღოს ან უარყოს ნებისმიერი „სატენდერო წინდადება“, განახორციელოს შეკვეთის განთავსება ნაწილობრივ ან სრულად, წინამდებარე დოკუმენტის განფასების მიხედვით.

2) დამკვეთი დამოუკიდებლად მოახდენს სატენდერო წინადადების შეფასებას და მიიჩნევს მას , როგორც მოთხოვნების შესაბამისს ან არასრულს.

3) დამკვეთი უფლებამოსილი აწარმოოს პრეტენდენტებთან დამატებითი კომუნიკაცია დაზუსტების მიზნით. დამკვეთი არ არის ვალდებული გაუზიაროს სხვა მონაწილეებს, რომელიმე კონკრეტული პრეტენდენტისგან მიღებული მონაცემები. ნებისმიერი დამატებითი ინფორმაციის გაზიარება, რომელიც საჭიროა წინადადების მოსამზადებლად დამკვეთის მხრიდან განხორციელდება ყველა პრეტენდენტის მიმართ ერთდროულად.

4) დამკვეთის მხრიდან სატენდერო წინადადების შერჩევა განპირობებული იქნება გამოცდილების, ხარისხის, შესრულების ვადების, საგარანტიო პირობების, ან სხვა რომელიმე კრიტერიუმის საფუძველზე და არა მხოლოდ ყველაზე დაბალი ფასის მიხედვით.

5) ფინანსური წინადადებიდან გამომდინარე დამკვეთი უფლებამოსილია მოახდინოს გარკვეული კომპონენტების შეცვლა/ჩანაცვლება ან ამოღება წინასწარ განსაზღვრული ჩამონათვალიდან, ასევე აწარმოოს მოლაპარაკება დამკვეთის მოთხოვნების სრული შესაბამისობის მისაღწევად.

6) ტენდერის დასრულების თარიღის გასვლის შემდეგ, დამკვეთი არაა ვალდებული მიღებულ სატენდერო წინადადებაზე აწარმოოს მოლაპარაკება ან განათავსოს შეკვეთა ასეთი წინადადების წარმდგენ პრეტენდენტთან.

7)იმ შემთხვევაში, თუ წარმატებული პრეტენდენტი ვერ შეძლებს სატენდერო წინადადებაში წარმოდგენილი პირობების დაცვას, დამკვეთი უფლებამოსილია გაუქმოს შეკვეთა/კონტრაქტი შერჩეულ კომპანიასთან საჯარიმო სანქციების გარეშე დამკვეთის მიმართ, და გადასცეს დაკვეთა სხვა პრეტენდენტს ან გაუქმოს ტენდერი.

8) სატენდერო წინადადება არ წარმოადგენს დაკვეთის შეთანხმებას ან ოფიციალური შეკვეთის ფორმას, პრეტენდენტის მიერ წინადადების წარდგენა ნებაყოფლობითია.

9) სატენდერო წინადადების წარდგენით პრეტენდენტი ადასტურებს, რომ ის გაეცნო ტენდერის ყველა მოთხოვნას და ვალდებულია დაიცვას ყველა ეს პირობა, დამკვეთის მხრიდან სატენდერო წინადადების მიღების შემთხვევაში. სატენდერო წინადადების მომზადებასთან და წარდგენასთან დაკავშირებული ყველა ხარჯი ეკისრება პრეტენდენტს, მიუხედავად იმისა, რომ მიღებული იქნება ეს წინადადება თუ არა დამკვეთის მხრიდან.

10) სატენდერო წინადადება ხელმოწერილი უნდა იქნას უფლებამოსილი პირის მიერ. წინადადებაში დაფიქსირებული უნდა იქნას საკონტაქტო პირი, რომელიც უფლებამოსილი იქნება მოლაპარაკებების წარმოებაზე ტენდერში მონაწილე კომპანიის მხრიდან.

11)სატენდერო წინადადება უნდა იყოს კომპანიის დასახელების მითითებით, კომპანიის ბლანკზე უფლება მოსილი პირის ხელმოწერით.

# მითითებები ტენდერში მონაწილეთათვის

* 1. ტენდერში მონაწილემ უნდა წარადგინოს წერილობითი დასტური ტენდერში მონაწილეობასთან დაკავშირებით და ხელმოწერილი გაუთქმელობის შეთანხმება, ტენდერის გამოცხადებიდან 3 (სამი) სამუშაო დღის მანძილზე.
  2. სატენდერო წინადადება წარდგენილი უნდა იქნას წინამდებარე მოთხოვნის გათვალისწინებით. სატენდერო დოუკემენტაციის ატვირთვა უნდა განხორციელდეს ელექტრონულად ვებ გვერდზე.
  3. სატენდერო წინადადების წარდგენის (ატვირთვის) ბოლო ვადაა: 2021წლის 21 მაისს 18:00 საათი. წინადადებები ატვირთული უნდა იქნას www.tenders,ge- ზე.

# კომუნიკაცია და ინფორმაციის მოთხოვნა

* 1. ნებისმიერი კომუნიკაცია და ინფორმაციის მოთხოვნა ტენდერთან დაკავშირებით გაგზავნილი უნდა იქნეს წერილობით, შემდეგ ელ.ფოსტაზე: [dbichelashvili@grpc.ge](mailto:dbichelashvili@grpc.ge). ყველა კითხვა გაგზავნილ უნდა იქნას ტენდერის დასრულების ვადის ამოწურვამდე 3 (სამი) სამუშაო დღით ადრე, წინააღმდეგ შემთხვევაში, დამკვეთი უფლებამოსილია არ გასცეს პასუხი მონაწილე კომპანიებს.

წერილობით კომუნიკაციაში შპს დარჩის დირექტორი, ბ-ნ იოსებ ნატროშვილი უნდა იქნეს მითითებული კოპიაში [*jnatroshvili@grpc.ge*](mailto:jnatroshvili@grpc.ge)*.*

* 1. ნებისმიერ ინფორმაცია/პასუხი გაეგზავნება ყველა პრეტენდენტს წერილობით ელ.ფოსტით. ტენდერის დასრულების თარიღის შემდგომ ინფორმაციის მოთხოვნაზე პასუხი არ გაიგზავნება.
  2. დამკვეთი რეკომენდაციას უწევს ტენდერში მონაწილეს ადგილმდებარეობის უკეთ შესასწავლად ადგილზე ჩავიდეს და შეამოწმოს სამუშაო ლოკაცია. ვიზიტის ხარჯებს უზრუნველყოფს ტენდერში მონაწილე.
  3. სატენდერო წინადადება ძალაში უნდა იყოს 90 (ოთხმოცდაათი) კალენდარული დღის ვადაში.

# სატენდერო წინადადების ფორმატი

პრეტენდენტების მიერ წარდგენილი სატენდერო წინადადება ჩამოყალიბებული უნდა იყოს შემდეგი ფორმატით:

1. **ზოგადი ინფორმაცია კომპანიის შესახებ- კომპანიის** ზოგადი აღწერი, თანამშრომლების რაოდენობა, პროექტის შესრულებაში ჩართული თანამშრომლების რაოდენობა და კვალიფიკაციის შესახებ დამატებითი ინფორმაციის წარმოდგენა, მოთხოვნის მიხედვით;
2. **გამოცდილება:**

**ა) შესრულებული სამუშოაების ზოგადი ჩამონათვალი:** ბოლო 5 წლის მანძილზე მსგავსი პროექტების ჩამონათვალი (დასრულებული და მიმდინარე);

**ბ) სარეკომენდაციო წერილი -** მინიმუმ 3;

**გ) შემოთავაზებული ქვე-კონტრაქტორები (არსებობის შემთხვევაში)-** კომპანიის დასახელება და ინფორმაცია, სამუშაო მოცულობა/აღწერა რომელისაც ქვე-კონტრაქტორი შეასრულებს;

1. **ტექნიკური ინფორმაცია-** მოთხოვნის შესრულებასთან დაკავშირებული ზოგადი ინფორმაცია, გამოყენებული მასალის ტექ. დოკუმენტაცია, სამუშაო პროცესის აღწერა და ეტაპები;
2. **შემოთავაზებული სამუშაო შესრულების დეტალური გეგმა-გრაფიკი** ;
3. **საგარანტიო პირობები - მინიმუმ 5 წელი;**
4. **კომერციული წინდადება:** ფასები წარდგენილი უნდა იქნას ლარში, დამატებითი ღირებულების ჩათვლით, ფასი უნდა შეიცავდეს ტრანსპორტირების, მასალისა და მომსახურების ფასს, საქართველოს კანონმდებლობით დადგენილი გადასახადებისა და სავალდებულო შენატანების ჩათვლით.

# მომსახურებისა და სამუშაოების ზოგადი აღწერა

დარჩი ჰესის 35კვ ძაბვის კაბელი „დარჩი-ხუდონის“ და ქ/ს „ხუდონის“ სამშენებლო-სარეკონსტრუქციო სამუშაოები შედგება ორი ნაწილისგან

**პირველი ნაწილი-35კვ ძაბვის კაბელი „დარჩი-ხუდონი“:**

* პროექტის მომზადება;
* პროექტის შეთანხმება დამკვეთთან, სს"ენერგო-პრო ჯორჯიასა" და სს "საქართველოს სახელმწიფო ელექტროსისტემასთან";
* საკაბელო ხაზის მშენებლობის და ექსპლუატაციის გარემოსდაცვითი და სამშენებლო ნებართვების მოპოვება;
* პროექტით გათვალისწინებული მასალისა და საქონლის მიწოდება (35 კვ. ძაბვის კაბელის, სხვადასხვა ტიპის ქუროების, ხრეშის, სილის და სხვა);
* საკაბელო ხაზის მშენებლობა (35კვ ძაბვის კაბელის და ოპტიკურ-ბოჭკოვანი კაბელის ჩადება), ტესტირება და ჩაბარება.

**მეორე ნაწილი: ქ/ს „ხუდონი“**

* პროექტის მომზადება;
* პროექტის შეთანხმება დამკვეთთან, სს"ენერგო-პრო ჯორჯიასა" და სს "საქართველოს სახელმწიფო ელექტროსისტემასთან";
* საკაბელო ხაზის მშენებლობის და ექსპლუატაციის გარემოსდაცვითი და სამშენებლო ნებართვების მოპოვება;
* ქ/ს „ხუდონში" სარეკონსტრუქციო სამუშაოების ჩატარება, ტესტირება და ჩაბარება;
* პროექტით გათვალისწინებული მასალისა მიწოდება, დემონტაჟი-მონტაჟი, რეკონსტრუქცია (ძალოვანი ტრანსფორმატორები (40მვა და 10მვა), ვაკუმური ამომრთველების მიწოდება, ძველი ტრანსფორმატორის დემონტაჟი, ძაბვის სალტეების რეკონსტრუქცია და სხვა.).

დეტალური ინფორმაცია წარმოდგენილია ტექნიკურ დავალებაში.

ტენდერში მონაწილემ უნდა უზრუნველყოს ყველა საჭირო შემოწმება მასალის მიწოდებამდე და წარმოადგინოს ყველა შესაბამისი დამადასტურებელი დოკუმენტაცია (შემოწმების ოქმები, სერტიფიკატები და სხვა).

სატენდერო წინდადებით გათვალისწინებული მასალის ჩამონათვალის გარდა წარმოდგენილი უნდა იყოს, ყველა შემოთავაზებული საქონლის ტექნიკური სპეციფიკაცია, მწარმოებელი, ხარისხის და წარმოშობის სერტფიკატები.

დამკვეთი უფლებამოსილია მოსთხოვოს პრეტენდენტს შემოთავაზებული მასალის ჩანაცვლება სხვა სპეციფიფიკაციის ან მწარმოებლის საქონლით. კონტრაქტორს არ აქვს უფლება ერთპიროვნული გადაწყვეტილების საფუძველზე შეცვალოს სატენდერო წინადადებით დამკვეთთან შეთანხმებული მასალა, შეთანხმებისა და წინასწარი წერილობითი დასტურის მიღების გარეშე.

**მასალის ტრანსპორტირება და დასაწყობება**

1. პრეტენდენტმა უნდა უზრუნველყოს საქონლის შესაბამისი შენახვის პირობების უზურნველყოფა დამკვეთის მითითების მიხედვით;
2. ტენდერში მონაწილემ უნდა უზრუნველყოს, დატვირთვის/დაცლის, ტრანსპორტირების დროს საქართველოს კანონმდებლობით გათვალისწინებული შრომისა და უსაფრთხოების ყველა ნორმის დაცვა;
3. უსაფრთხო ტრანსპორტირების, დატვირთვა/დაცლის და დასაწყობების პროცესისთვის ყველა საჭირო ხელსაწყოს და ტექნიკით უზრუნველყოფა უნდა მოახდინოს პრეტენდენტმა.

# გეგმა-გრაფიკი/შესრულების ვადები

გთხოვთ, წარმოადგინოთ სამუშაოების შესრულების პროცესის გეგმა-გრაფიკი ეტაპების მიხედვით.

სამუშაოების დასრულების საბოლოო ვადა არ უნდა აღემატებოდეს 2022 წლის 01 სექტემბერს.

# საგარანტიო პირობები

გთხოვთ, მიუთითეთ საგარნტიო პერიოდი და პირობები სამუშაოებისა და საჭირო მასალების / მოწყობილობების მიხედვით.

პრეტენდენტი უზრუნველყოფს სამუშაო პროცესში ყველა მოთხოვნის შესაბამისობას, რომელიც ასახულია სატენდერო დავალებაში. გამოყენებული მასალის ჩამონათვალი, სპეციფიკაცია წინასწარ შეთანხმდება მხარეებს შორის. კონტრაქტორის მიერ გამოყენებული საქონელი იქნება ახალი. საგარანტიო პერიოდის მანძილზე პრეტენდენტი უზრუნველყოფს სათადარიგო ნაწილების მოწოდებას ან ახალი მოწყობილობით ჩანაცვლებას საგარანტიო პირობების ფარგლებში. კონტრაქტორი პასუხისმგებელია, როგორც საკუთარი ასევე, ქვეკონტრაქტორის მიერ მოწოდებული მასალის ხარისხსა და საგარანტიო პირობებზე.

იმ შემთხვევაში, თუ საგარანტიო პირობების გათვალისწინებით მოხდება რაიმე ხარვეზის აღმოფხვრა ან მასალის/მოწყობილობის ჩანაცვლება, მაშინ ასეთ საქონელზე ახალი საგარანტიო პერიოდი/პირობები იქნება გათვალისწინებული.

# ქვეკონტრაქტორი

ტენდერში მონაწილემ უნდა წარმოადგინოს დეტალური ინფორმაცია ნებისმიერ ქვეკონტრაქტორზე, რომელიც ჩაერთვება სამუშაოების შესრულებაში. ქვეკონტრაქტორი უნდა აკმაყოფილებდეს იმავე ხარისხის სტანდარტებსა, რაც მოთხოვნილია ტენდერში მონაწილის მიმართ. პრეტენდენტი პასუხისმგებელია ქვეკონტრაქტორის მიერ შესრულებულ სამუშაოს ნებისმიერ მოცულობაზე.

# კომერციული წინადადება

ფასები წარდგენილი უნდა იქნას ლარში, დამატებითი ღირებულების ჩათვლით, ფასი უნდა შეიცავდეს ტრანსპორტირების, მასალისა და მომსახურების ფასს, საქართველოს კანონმდებლობით დადგენილი გადასახადებსა და სავალდებულო შენატანებს.

პრეტენდენტმა უნდა წარმოადგინოს დეტალური განფასება.

წარმოდგენილი ერთეული ფასები ფიქსირებულია, ან ღირებულების ცვლილების ალბათობის შემთხვევაში ფასწარმოქმნის დეტალური კალკულაცია უნდა იქნეს წარმოდგენილი (ვალუტის კურსი, ტარიფი და ასე შემდეგ).

**გადახდის პირობა:**

|  |  |  |  |
| --- | --- | --- | --- |
|  | **პროცენტი** | **დასახელება** | **გადახდის პერიოდულობა / ვადები** |
| 1. | 10% | წინასწარი გადახდა | კონტრაქტის ორმხრივად ხელმოწერიდან საბანკო გარანტიის საფუძველზე. გადახდა განხორციელდება 15 კალენდარული დღის განმავლობაში. საბანკო გარანტია ძალაში უნდა იყოს კონტრაქტით გათვალისწინებული სამუშოაების დასრულებიდან 1 დამატებითი თვის ვადით. |
| 2. | 85% | ეტაპობრივი შუალედური გადახდები | საქონლის ღირებულების გადახდა განხორციელდება ფაქტობრივად მიწოდებული მასალების მიხედვით, შესაბამისი მიღება-ჩაბარების აქტებისა და ზედნადებების საფუძველზე.  შესასრულებელი სამუშაოების საფასურის გადახდა იწარმოებს ხელშეკრულების საგნით გათვალისწინებული სამუშაოების დასრულების შემდეგ, შესაბამისი ორმხრივად გაფორმებული მიღება-ჩაბარების აქტის საფუძველზე.  მომსახურების საფასურის გადახდა, რომელიც დაკავშირებულია ნებართვების მიღებასთან, განხორციელდება შესაბამისი სამსახურებიდან ნებართვების აღებისა და დამკვეთვისთვის წარდგენის შემდეგ.  გადახდა იწარმოებს შესაბამისი დოკუმენტაციის ორმხრივად დადასტურებიდან 15 კალენდარული დღის ვადაში. |
| 3 | 5% | საერთო ღირებულების დაკავების ოდენობა /  დაკავების გარანტია | კონტრაქტორი წარმოადგენს დაკავების გარანტიას, რომელიც ძალაში იქნება კონტრაქტორის ვალდებულებების სრულ შესრულებამდე და საბოლოო მიღება-ჩაბარების ორმხრივად გაფორმების თარიღიდან 15 დღის ვადაში. |

# შეფასების პროცესი

სატენდერო წინადადების შეფასების პროცესში, სატენდერო კომიტეტი შეაფასებს: კვალიფიკაციასა და გამოცდილებას, ხარისხს, კომერციულ ნაწილს, შესრულების ვადებს. შეფასების პირველი ეტაპის შემდგომ, შესაძლებელია განხორციელდეს კომუნიკაცია მონაწილე კომპანიებთან დამატებითი დაზუსტებების მიზნით.

# დამატება ცვლილება

დამკვეთის მხრიდან სატენდერო პაკეტის ნებისმიერი ცვლილება ან დამატებითი ინფორმაცია გაიგზავნება წერილობით ელ. ფოსტის საშუალებით ყველა პრეტენდენტთან და გამოცხადდება tenders.ge-ზე. ტენდერში მონაწილემ თავის მხრივ უნდა დაადასტუროს ინფორმაციის მიღება. იმ შემთხვევაში. თუ დამატებითი ცვლილების ან ინფორმაციის გათვალისწინება არ მოხდება სატენდერო წინადადებაში, დამკვეთი უფლებამოსილია არ მიიღოს ასეთი სატენდერო წინადადება.

# კონტრაქტორის მართვის გეგმა, შრომის უსაფრთხოების და დასაქმებული პერსონალის ქცევის სტანდარტები.

კონტრაქტორის მართვის გეგმა იძლევა სრულ ინფორმაციას, რაც უზრუნველყოფს  
თანმიმდევრულ და ეფექტიან კონტროლს კონტრაქტორის მხრიდან ჯანმრთელობის, უსაფრთხოებისა და უშიშროების მართვის თვალსაზრისით. კონტრაქტორის მართვის გეგმა, ასევე, უზრუნველყოფს GGU ESMS–ით (გარემოსდაცვითი და სოციალური საკითხების მართვის სისტემა), საქართველოს კანონმდებლობითა და საერთაშორისო საუკეთესო პრაქტიკით გათვალისწინებული საკითხების, ასევე, IFC (International Finance Corporations) შესრულების სტანდარტების შესრულებას.

პრეტენდენტი ვალდებულია გაეცნოს კონტრაქტორის მართვის გეგმას, რომლის დანერგვასა და სამუშაო პროცესში მის სრულ დაცვას უზრუნველყოფს დამკვეთთან ერთად.

პრეტენდეტმა კონტრაქტორის განაცხადის შევსებით და ხელმოწერით უნდა დაადასტუროს, რომ გაეცნო ქვემო ჩამოთვლილ დოკუმენტაციას და ადასტურებს სამუშაო პროცესში მასში გათვალისწინებული მოთხოვნების დაცვას.

კონტრაქტორის მართვის გეგმა მოიცავს შემდეგ პუნქტებს:

* გარემოსდაცვითი და სოციალური მართვის გეგმების (ESMP) პაკეტი
* საჩივრების პოლიტიკა
* შრომის უსაფრთხოების მართვის გეგმა
* კონტრაქტორის განაცხადი

პრეტენდენტი პასუხისმგებელია საკუთარი და ქვეკონტრაქტორის პერსონალის მხრიდან საქართველოს კანონმდებლობით დადგენილი შრომისა და უსაფრთხოების ნორმების დაცვაზე, როგორც სამუშაო ასევე ტრანსპორტირების და ტექნიკის ექსპლუატაციის პროცესში. ტენდერში შერჩეული კომპანია განახორციელებს პერსონალის ინსტრუქტაჟს, ტრეინინგსა და შრომისა უსაფრთხოების ეკიპირებით აღჭურვას.

# სამუშაო ხარისხის კონტროლი და ზედამხედველობა

დამკვეთი უფლებამოსილია:

ა) შეამოწმოს სამუშაო პროცესის ხარისხი და მსვლელობა ნებისმირ დროს საკუთარი გადაწყვეტილების საფუძველზე, მოახდინოს წინასწარი შეტყობინების საფუძველზე სამუშაო მოცულობის შეცვლა, გაუწიოს ტენდერში შერჩეულ კომპანიას სამუშაოების შესასრულებლად საჭირო ინსტრუქტაჟი.

ბ) დანიშნოს საკუთარი ზედამხედველი / წარმომადგენელი, რომელიც განახორციელებს, წერილობით და ვერბალურ კომუნიკაციას სამუშაოს ხარისხთან, შესაძლო ხარვიზების აღმოფხრასთან დაკავშირებით, როგორც სამუშაო, ასევე საგარანტიო პერიოდში.

# დოკუმენტაცია და კონფიდენციალურობა

ყველა ნახაზი და ტექნიკური დოკუმენტაცია, რომელიც მომზადდება მიმდინარე ტენდერით გათვალისწინებული პროექტის ფარგლებში წარმოადგენს დამკვეთის საკუთრებას. მათი გამოყენება, შეცვლა ან მესამე მხარისთვის გადაცემა დამკვეთის თანხმობის გარეშე დაუშვებელია.

პროექტის განხორციელებისათვის საჭირო დოკუმენტაციის ჩამონათვალის განსაზღვრა მოხდება მხარეებს შორის წინასწარ შეთანხმების საფუძველზე.

მიმდინარე ტენდერის და პროექტის განხორციელების პროცესში გამოყენებული ყველა დოკუმენტაცია და გაცემული ინფორმაცია არის კონფიდენციალური. კონტრაქტორი და მისი ნებისმიერი ქვეკონტრაქტორი (ასეთის არსებობის შემთხვევაში) ვალდებულები არიან დაიცვან კონფიდენციალურობა.

# სამუშაოების შესრულების გარანტია, პროექტის და სამუშაოების დაზღვევა, საგარანტიო პირობების შესრულების ვალდებულება/გარანტია

* 1. **სამუშაოების შესრულების გარანტია,**

პრეტენდენტი წარმოადგენს კონტრაქტით გათვალისწინებული სამუშაოების შესრულების გარანტიას ხელშეკრულების საერთო ღირებულების 10% -ის ოდენობით. შესრულების გარანტია გაცემული უნდა იქნას ბანკის ან სადაზღვევო კომპანიის მიერ, კონტრაქტით გათვალისწინებულ ვალუტაში. შესრულების გარანტია ძალაში იქნება საგარანტიო პირობების გარანტიის დამკვეთისთვის წარდგენის თარიღიდან 15 კალენდარული დღის ვადაში.

დამკვეთი გამოითხოვს გარანტიით გათვალისწინებული თანხის ანაზღაურებას კონტრაქტორის მხრიდან კონტრაქტის პირობების დარღვევისა და მასზე დაკისრებული ვალდებულებების შეუსრულებლობის შემთხვევაში. გარანტიის გამცემი ორგანიზაცია უზრუნველყოფს გარანტიით გათვალისწინებული თანხის გაცემას დამკვეთის სასარგებლოდ შეფერხების გარეშე. თანხის მოთხოვნამდე, პრეტენზიის არსებობის შემთხვევაში დამკვეთი წინასწარ წერილობითი სახით აცნობებს კონტრაქტორს მისი მოთხოვნის შესახებ და პრეტენზიის საფუძველს.

* 1. **პროექტისა და სამუშაოების დაზღვევა**

პრეტენდენტი წარმოადგენს პროექტისა და სამუშაოების დაზღვევას, რომელიც განკუთვნილია ტენდერით განსაზღვრულ სამუშაოებისთვის. პრეტენდენტი უზრუნველყოფს სადაზღვევო პრემიის დაფარვას კონტრაქტით განსაზღვრული ვალდებულების სრულ შესრულებამდე.

კონტრაქტორი წინასწარ მოახდენს სადაზღვევო პირობებისა და სადაზღვევო კომპანიის შეთანხსმებას დამკვეთთან.

* 1. **საგარანტიო პირობების შესრულების ვალდებულება/გარანტია**

პრეტენდენტი წარმოადგენს საგარანტიო პირობების შესრულების გარანტიას საბოლოო მიღება-ჩაბარებით განსაზღვრული ფაქტობრივად შესრულებული სამუშაოების ღირებულების 5% -ის ოდენობით. აღნიშნული გარანტია ძალაში იქნება მიღება-ჩაბარების ორმხრივად ხელმოწერის დღიდან 5 (ხუთი) წლის განმავლობაში. საგარანტიო თანხის დაქვითვა და დაქვითვის ოდენობის განსაზღვრა მოხდება მხარეებს შორის წინასწარ შეთანხმების საფუძველზე.

# დამატებითი მოთხოვნები

ტენდერში მონაწილემ უნდა წარმოადგინოს ინფორმაცია და ქვემო ჩამოთვლილი დოკუმენტაცია დამატებითი მოთხოვნის საფუძველზე

* განახლებული ამონაწერი რეესტრიდან
* ვალიდური სერტიფიკატები/ლიცენზიები (ასეთის, არსებობის შემთხვევაში)
* სრული საბანკო რეკვიზიტები
* კომპანიას არ უნდა გააჩნდეს დავალიანება ბიუჯეტის მიმართ
* ბოლო სამი წლის მანძილზე სასამართლო დავების არსებობის შემთხვევაში, კომპანიამ უნდა წარმოადგინოს დამატებითი ინფორმაცია
* პარტნიორების ჩამონათვალი
* რეკომენდაციები

**დანართი № 1**

|  |  |
| --- | --- |
| 35კვ ძაბვის კაბელი „დარჩი-ხუდონის“ და ქ/ს „ხუდონის“ სამშენებლო-სარეკონსტრუქციო სამუშაოები | |
|  | სამუშაოს მოცულობა |
|  |  |
|  | **ნაწილი 1** |
| 1. | 35კვ ძაბვის კაბელი „დარჩი-ხუდონი“: |
| 1.1 | საკაბელო ხაზის პროექტირება და შეთანხმება დამკვეთთან |
| 1.2 | საკაბელო ხაზის პროექტის შეთანხმება სს"ენერგო-პრო ჯორჯიასა" და სს "საქართველოს სახელმწიფო ელექტროსისტემასთან" |
| 1.3 | საკაბელო ხაზის მშენებლობის და ექსპლუატაციის გარემოსდაცვითი და სამშენებლო ნებართვების მოპოვება |
| 1.4 | საკაბელო ხაზის მშენებლობა, ტესტირება და ჩაბარება |
|  |  |
|  | *35კვ ძაბვის კაბელი „დარჩი-ხუდონი“ სამშენებლო სამუშაოები მოიცავს მაგრამ არ შემოიფარგლება ქვემოთ ჩამოთვლილს:* |
| - | 35კვ ძაბვის კაბელის (მინიმუმ 300 მმ2 კვეთი) და ოპტიკურ-ბოჭკოვანი კაბელის შეძენა და ტრანსპორტირება (ოპტიკური კაბელის ძარღვების(წვერების) რაოდენობა უნდა იყოს 12) |
| - | 35კვ ძაბვის კაბელის გადასაბმელი და დამაბოლოებელი ქუროების შეძენა და ტრანსპორტირება |
| - | მექანიკური ზემოქმედებისგან დამცავი ბეტონის ფილების შეძენა და ტრანსპორტირება |
| - | ხრეშის და სილის შეძენა და ტრანსპორტირება |
| - | სასიგნალო ლენტის, კაბელის შესაკრავი თასმების, ორფენიანი პლასტმასის გოფრირებული მილების შეძენა და ტრანსპორტირება |
| - | საკაბელო მარშუტის მიწის ექსკავაცია და ზედაპირის მოხრეშვა |
| - | 35კვ ძაბვის კაბელის და ოპტიკურ-ბოჭკოვანი კაბელის ჩადება |
| - | მოხრეშილი ზედაპირის სილით მოსწორება |
| - | თასმებით შეკრული 35კვ ძაბვის კაბელის და ოპტიკურ-ბოჭკოვანი კაბელის სილით დაფარვა |
| - | მექანიკური ზემოქმედებისგან დამცავი ბეტონის ფილების სილაზე დალაგება |
| - | მთელს სამარშუტო მანძილზე სასიგნალო ლენტის ჩაფენა და ექსკავირებული მიწით სამარშუტო გზის ამოვსება-გასწორება |
| - | საჭირეობის შემთხვევაში, მილხიდების, ლითონის თაროებისა და ა.შ. დამზადება და მონტაჟი რთული რელიეფის გასვლის მონაკვეთებში |

ტექნიკური დავალება

|  |  |  |
| --- | --- | --- |
|  | **ნაწილი 2** | |
| 2. | ქ/ს „ხუდონში" სარეკონსტრუქციო სამუშაოები: | |
| 2.1 | ქ/ს „ხუდონში" სარეკონსტრუქციო სამუშაოების პროექტირება და შეთანხმება დამკვეთთან | |
| 2.2 | ქ/ს „ხუდონში" სარეკონსტრუქციო სამუშაოების შეთანხმება სს"ენერგო-პრო ჯორჯიასა" და სს "საქართველოს სახელმწიფო ელექტროსისტემასთან" | |
| 2.3 | ქ/ს „ხუდონში" სარეკონსტრუქციო სამუშაოების და ექსპლუატაციის გარემოსდაცვითი და სამშენებლო ნებართვების მოპოვება (ენერგო-პროსთან ერთად) | |
| 2.4 | ქ/ს „ხუდონში" სარეკონსტრუქციო სამუშაოების ჩატარება, ტესტირება და ჩაბარება. | |
|  |  | |
|  | *ქ/ს „ხუდონში სარეკონსტრუქციო სამუშაოების წინასწარი მოცულობა (შესაძლოა ცვლილებები პროექტირების დროს)* | |
| - | ახალი 40 მვა ძალოვანი ტრანსფორმატორის შეძენა და ტრანსპორტირება | |
| - | ქვესადგურში არსებული ძველი 10 მვა ძალოვანი ტრანსფორმატორის დემონტაჟი | |
| - | ახალი 40 მვა ძალოვანი ტრანსფორმატორის მონტაჟისათვის ძველი ფუნდამენტებისა და ზეთმიმღების რეაბილიტაცია-რეკონსტრუქცია | |
| - | ძველი 10 მვა ძალოვანი ტრანსფორმატორის 110, 35 და 6 კვ ძაბვის შემყვანი უჯრედების რეკონსტრუქცია ახალი 40 მვა ძალოვანი ტრანფორმატორის მოთხოვნების შესაბამისად; თითოეული დაკომპლექტებული ძალოვანი (110 კვ-ზე – ელეგაზური, 35 კვ-ზე – ელეგაზური/ან ვაკუუმური 6 კვ-ზე – ვაკუუმური) ამომრთველითა და ყველა საჭირო მოწყობილობა აპარატურით: გამთიშველებით, დენის ტრანსფორმატორებით, მართვის, სარელეო დაცვის, სიგნალიზაციისა და ავტომატიკის მოწყობილობებით | |
| - | დიზაინის დასრულების შემდეგ, შესაძლოა, ძველი 10 მვა ძალოვანი ტრანსფორმატორის 110 და 35 კვ ძაბვის სალტეების რეკონსტრუქცია გახდეს საჭირო | |
| - | 35 კვ ძაბვის სახაზო უჯრედის მოწყობა, დაკომპლექტებული ელეგაზური ან ვაკუუმური ამომრთველითა და ყველა საჭირო მოწყობილობა–აპარატურით (გამთიშველებით, დენის ტრანსფორმატორებით, მართვის, სარელეო დაცვის და აღრიცხვის, სიგნალიზაციისა და ავტომატიკის მოწყობილობებით); აღნიშნული სახაზო უჯრედის პირველადი და მეორადი საკომუტაციო მოწყობილობები იყოს თავსებადი MODBUS RTU (IEC 104 სტანდარტი) პროტოკოლთან და დაუკავშირდეს სს “ენერგო–პრო ჯორჯია”-ს ცენტრალურ SCADA-ს სისტემას მართვისა და მდგომარეობის (დამიწების ჩათვლით) ასახვისათვის | |
| - | სახაზო უჯრედზე მოეწყოს 35კვ ძაბვის ტრანსფორმტორი | |
| - | ელექტრული დიზაინის დასრულების შემდეგ, შესაძლოა, ქ/ს ხუდონში მოკლე შერთვის დენების გაზრდასთან დაკავშირებული ელექტრომოწყობილობების რეკონსტრუქცია / შეცვლა გახდეს საჭირო | |
|  |  | |
| 3. | სამუშაოები უნდა სრულად მოიცავდეს და აკმაყოფილებდეს სს "ენერგო-პრო ჯორჯიას" მიერ 2020 წლის 30 დეკემბერს გაცემული N 2313333 ტექნიკური პირობას, აგრეთვე შესაბამისი მოქმედი ნორმატიული აქტების მოთხოვნებს. | |
|  |  | |
| 4. | სამუშაოს შესრულების ვადები: | |
| წინასწარი პროექტის მომზადება და წარმოდგენა შესათანხმებლად: დაწყებიდან 1 თვის ვადაში; | |
| საბოლოო პროექტის მომზადება და წარმოდგენა შესათანხმებლად: დაწყებიდან 2 თვის ვადაში; | |
| პროექტის შეთანხმება სს "ენერგო-პრო ჯორჯიას", სსე-სა და სხვა დაინტერესებულ უწყებებთან: დაწყებიდან 3-4 თვის ვადაში; | |
| გარემოსდაცვითი პროცედურების ინიცირება: დაწყებიდან 3 თვის ვადაში | |
| გარემოსდაცვითი პნებართვის მოპოვება: დაწყებიდან 7თვის ვადაში | |
| სხვა აუცილებელი ნებართვებისა და თანხმომების მოპოვება: დაწყებიდანვე 7 თვის ვადაში; | |
| მშენებლობის ნებართვის მოპოვება: დაწყებიდან 9 თვის ვადაში; | |
| შესასყიდი მასალების, მოწყობილობებისა და ქვეკონტრატორების შეთანხმება დამკვეთთან: დაწყებიდან 9 თვე; | |
| სამშენებლო და სარეკონსტრუქციო სამუშაოების დაწყება: დაწყებიდან 10 თვის ვადაში | |
| სამშენებლო და სარეკონსტრუქციო სამუშაოების დასრულება: დაწყებიდან 16 თვის ვადაში | |
| წინამდებარე ვადების ფარგლებში, ხელშეკრულების გაფორმებისას დამკვეთის მიერ შესაძლოა მოთხოვნილ იყოს უფრო დეტალურად ჩაშლილი გრაფიკის ხელმოწერა | |

**დანართი №2**

კომპანიის დასახელება და რეკვიზიტები

თარიღი

**კომერციული წინადადება**

**საქონელი/მასალა**

|  |  |  |  |  |  |
| --- | --- | --- | --- | --- | --- |
| **დასახელება** | **რაოდენობა** | **ერთეულის ფასი ლარი** | **საერთო ფასი ლარი** | **მწარმოებელი** | **საგარანტიო ვადა** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

მომსახურება/სამუშაოები

|  |  |  |  |
| --- | --- | --- | --- |
| **დასახელება** | **მოცულობა** | **საერთო ფასი ლარი** | **საგარანტიო ვადა** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

ხელმომწერი პირი

ხელმოწერა